Malherbe Uitgewers-Publishers - Roelof Meyer
'n Psigopaat se korrupte en sedelose lewe besmet die lewe van almal om hom tot hy sy hand oorspeel en kaptein Francois Roux op die toneel verskyn. Met doelgerigde speurwerk begin hy die donker lewe van die gewetenlose manipuleerder oopvlek en word hy ondersteun deur 'n toegewyde joernalis wat glo dat die krag van die media nooit onderskat moet word nie. Dit lei onder meer tot 'n deurbraak in die ondersoek na die dood van 'n beeldskone meisie wie se lyk op 'n ysige winteroggend in Bloemfontein se Loch Logan-meer gevind is.
Die soeke na geregtigheid kom egter nie sonder 'n prys nie en word 'n familie uitmekaar geskeur as dinge begin skeefloop. Die spannende intriges ontvou uiteindelik ten goede vir iemand wat altyd 'n stryd moes voer in die skadukant van die lewe. Die katnes van onheilighede laat 'n mens onwillekeurig wonder: Is die mensdom nie elke dag aan sulke besmetting uitgelewer nie?
Nee, sommige noem my Roelf
Bloemfontein & Ladybrand
Somerset-Oos in die Oos Kaap.
My pa was ‘n knap onderwyser wat my vroeg blootgestel het aan boeke en die liefde vir lees aangeleer het.
Op skool gek oor Afrikaanse opstelle gewees, maar eers ernstig begin skryf toe ek ‘n misdaad en polisieverslaggewer by ‘n nasionale dagblad in Port Elizabeth was.
SMET - ‘n Psigopaat se korrupte en sedelose lewe besmet die lewe van almal om hom tot hy sy hand oorspeel en kaptein Francois Roux op die toneel verskyn. Met doelgerigte speurwerk begin hy die donker lewe van die gewetenlose manipileerder oopvlek en word hy ondersteun deur ‘n toegewyde joernalis wat glo dat die krag van die media nooit onderskat moet word nie.
Lesers se terugvoer beteken geweldig baie vir my. Dis belangrik dat hulle my skryfwerk geniet en kan uitsien na ‘n volgende vrystelling.
Die titel van die volgende speurroman is SMAG. Dis ‘n boeiende opvolg op SMET met enkele karakters wat steeds daarin voorkom
Deon Meyer, CFrancois Bloemhof, Rudie van Rensburg & Irma Steyn
Lees, stap en tuinmaak
CF Beyers Boshoff se Jasper-reeks was boeiend en vir my veel beter as Topsy Smith se Trompie-reeks. Op hoërskool was skrywers soos Heinz Konsalik en Andre Brink my gunsteling.
Koekblik – ‘n Tong-in-die kies skets oor ‘n moedelose skoolseun wat bedags alleen saam met 70 meisies in ‘n Thames-skoolbus na die skool karwei is…
As oud-koerantman is ek steeds versot op misdaad en hofberigte. Baie daarvan sit my aan die dink en inspireer my tot ‘n boeiende speurverhaal vol intriges en verrassings.
Boeiende speurverhale wat realisties uitgebeeld word met verrassende kinkels….
Ek skryf omdat dit vir my ongelooflik genot verskaf en ek dit graag deel met almal wat ‘n liefde vir spannende leestof het wat dalk hulle nagrus kan kos…